cyanic-selkie/wikianc huggingface dataset:
เวนิสวาณิช
แรกจะเกิดเป็นไฉนใครรู้บ้าง       อย่าอำพรางตอบสำนวนให้ควรที่
ใครถนอมกล่อมเกลี้ยงเลี้ยงรตี    ผู้ใดมีคำตอบขอบใจเอย
ตอบเอยตอบถ้อย            เกิดเมื่อเห็นน้องน้อยอย่าสงสัย
ตาประสบตารักสมัครไซร้            เหมือนหนึ่งให้อาหารสำราญครัน
แต่ถ้าแม้สายใจไม่สมัคร             เหมือนฆ่ารักเสียแต่เกิดย่อมอาสัญ,
กลองโนรา
กลองโนรา เป็นเครื่องดนตรีประเภทกลองชนิดหนึ่ง ใช้ประกอบการแสดงโนราหรือหนังตะลุง โดยทั่วไปมีส่วนสูงประมาณ ๑๒ นิ้วและมีขนาดเส้นผ่าศูนย์กลางของหน้า กลองทั้ง ๒ ด้าน ประมาณ ๑๐ นิ้ว กลองโนรานิยมทำด้วยแก่นไม้ขนุน หนังที่หุ้มกลองใช้หนังวัวหรือควายหนุ่ม มีหมุดไม้หรือภาษาใต้เรียกว่า "ลูกสัก" ตอกยึดหนังหุ้มให้ตึง มีขาทั้งสองขาทำด้วยไม้ไผ่มีเชือกตรึงให้ติดกับกลอง และมีไม้ตีขนาดพอเหมาะ ๑ คู่ ถ้าเป็นกลองที่ใช้ประกอบการแสดงหนังตะลุงจะมีขนาดเล็กกว่า มีส่วนสูงประมาณ ๘ นิ้ว และขนาดเส้นผ่าศูนย์กลางประมาณ ๖ นิ้ว
เส้นเมริเดียนที่ 72 องศาตะวันตก
เส้นเมริเดียนที่ 72 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแอตแลนติก ทะเลแคริบเบียน ทวีปอเมริกาใต้ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 72 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 108 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 72 องศาตะวันตกลากผ่านพื้นที่ดังนี้:
ฟุตบอลชิงแชมป์สโมสรโลก
ฟุตบอลชิงแชมป์สโมสรโลก (FIFA Club World Championship) หรือ ฟีฟ่าคลับเวิลด์คัพ (FIFA Club World Cup) เป็นการแข่งขันฟุตบอลระหว่างทีมสโมสรของแต่ละสมาพันธ์ฟุตบอลจาก 6 ทวีปทั่วโลก เริ่มทำการแข่งขันครั้งแรกในปี ค.ศ. 2000 ที่ประเทศบราซิล ในนาม ฟีฟ่าคลับเวิลด์แชมเปียนชิป โดยฟีฟ่าได้จัดตั้งการแข่งขันรายการนี้ขึ้นเพื่อใช้แทนการแข่งขันรายการเดิมที่ชื่ออินเตอร์คอนติเนนตัลคัพหรือโตโยต้าคัพซึ่งถูกยกเลิกในปี ค.ศ. 2004 เพื่อมารวมรายการนี้ ในปี ค.ศ. 2005 ในนาม ฟีฟ่าคลับเวิร์ดคัพ ทีมที่ชนะเลิศจากทุกทวีปที่จะมาแข่งขันร่วมรายการนี้ โดยทีมชนะเลิศยูฟ่าแชมเปียนส์ลีกจากยุโรปและโกปาลิเบร์ตาโดเรสจากอเมริกาใต้ จะเข้าไปรอแข่งขันในรอบรองชนะเลิศทันที
ทั้งนี้ สโมสรที่ชนะเลิศมากที่สุด คือ เรอัลมาดริด จากสเปน 5 สมัย
สโมสรที่ชนะเลิศล่าสุดในปัจจุบันจะได้รับการติดตราแชมป์สโมสรโลกที่เสื้อสโมสรในรายการแข่งขันของฟีฟ่าไปตลอดจนกว่าจะมีการเปลี่ยนทีมสโมสรที่ชนะเลิศฟุตบอลชิงแชมป์สโมสรโลกในอนาคต
ทีมสโมสรที่ชนะเลิศครั้งล่าสุด คือ เรอัลมาดริด จากสเปน ซึ่งชนะเลิศได้เป็นสมัยที่ 5 ในรายการนี้โดยเอาชนะอัลฮิลาล จากซาอุดีอาระเบียไป 5-3 ในเวลา 90 นาที ของนัดชิงชนะเลิศ 2022
รอบชิงชนะเลิศ
คำอธิบาย
การบินลาว
การบินลาว (ລັດວິສາຫະກິດການບິນລາວ รัฐวิสาหกิจการบินลาว; Lao Airlines) เป็นสายการบินแห่งชาติของประเทศลาว ให้บริการทั้งเที่ยวบินภายในประเทศและเที่ยวบินระหว่างประเทศ โดยใช้ท่าอากาศยานนานาชาติวัตไต นครหลวงเวียงจันทน์ เป็นฐานการบินหลัก และใช้ท่าอากาศยานนานาชาติหลวงพระบาง แขวงหลวงพระบาง เป็นฐานการบินรอง
ประวัติ
สายการบินก่อตั้งและเริ่มให้บริการตั้งแต่เดือนกันยายน พ.ศ. 2519 ภายใต้ชื่อ "Lao Aviation" ครั้นปี พ.ศ. 2546 จึงเปลี่ยนชื่อเป็น "Lao Airlines" และได้เป็นสายการบินของรัฐบาลโดยสมบูรณ์
ข้อตกลงการบินโดยใช้รหัสเที่ยวบินร่วมกัน
การบินลาาวมีข้อตกลงการบินโดยใช้รหัสเที่ยวบินร่วมกันกับสายการบินดังนี้:
ฝูงบิน
ฝูงบินการบินลาวมีดังนี้:
ดับเบิลยูดับเบิลยูเอฟ วันไนท์โอนลี
ดับเบิลยูดับเบิลยูเอฟ วันไนท์โอนลี เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูเอฟ ที่จัดครั้งเดียวในวันที่ 20 กันยายน พ.ศ. 2540 ณ เอ็นบีซี อารีนา ในเมือง เบอร์มิงแฮม, ประเทศอังกฤษ โดยมีจำนวนผู้เข้าชมในสนามทั้งสิ้น 11,000 คน โดยมีนักมวยปล้ำจากสมาคมของ ดับเบิลยูดับเบิลยูเอฟ
เจ้าชายอับดุล มุนตากิมแห่งบรูไน
พระประวัติ
เจ้าชายอับดุล มุนตากิมประสูติในวันที่ 17 มีนาคม พ.ศ. 2550 ที่โรงพยาบาลราจาอิซเตอรีเปองีรันอานักซาเลฮา บันดาร์เสรีเบกาวัน เพื่อเป็นการถวายพระเกียรติแก่การประสูติของพระองค์มีการยิงปืนสลุต 19 นัดจากปืนใหญ่ในบริเวณอิซตานานูรุลอีมัน ซึ่งเป็นที่ประทับอย่างเป็นทางการของสุลต่าน ทรงเป็นพระโอรสพระองค์แรกของเจ้าชายอัลมุห์ตาดี บิลละห์ มกุฎราชกุมารแห่งบรูไน รัชทายาทของสุลต่านแห่งบรูไน ประสูติแต่เจ้าหญิงซาระฮ์แห่งบรูไน พระองค์ทรงอยู่ในลำดับที่ 2 ที่จะขึ้นเป็นสุลต่านแห่งบรูไน ต่อจากพระราชบิดา พระบิดาขององค์เป็นพระราชบุตรพระองค์แรกของสมเด็จพระราชาธิบดีสุลต่านฮัสซานัล โบลเกียห์ ซึ่งเป็นพระอัยกาของพระองค์ พระองค์กำลังทรงศึกษาอยู่ที่ International School Brunei (ISB) ที่ประเทศบรูไน
ชีวิตส่วนพระองค์
ระหว่างการแข่งขันว่ายน้ำชิงแชมป์บรูไนโอเพ่น และ มาสเตอร์สครั้งที่ 5 ที่ศูนย์กีฬาแห่งชาติฮัสซานัล โบลเกียห์ พระองค์ได้ทำสถิติใหม่ 2 สถิติคือ 1:33.05 ในฟรีสไตล์ 100 ม. และ 51.12 วินาทีในท่ากรรเชียง 50 ม.
พระองค์ได้เข้าร่วมการแข่งขันบาสเก็ตบอลหลายรายการที่เป็นตัวแทนของ ISB รวมถึง U-13 Omni 3×3 Challenge และ U-13 Brunei Youth Cup
พระองค์ทรงเป็นกัปตันทีมฟุตบอลทีมชาติบรูไน U-17 ระหว่างการแข่งขัน AFF U-16 Championship พ.ศ. 2565 ที่ประเทศอินโดนีเซีย พระองค์และทีมส่วนพระองค์ DPMM FC เล่นใน U-15 Brunei Youth League พ.ศ. 2564 ผลจากการแพ้ให้กับ Dessen Chung Min Ting ในการแข่งขัน Brunei Open Badminton Championship พ.ศ. 2561 ทำให้พระองค์ไปไกลถึงรอบรองชนะเลิศ
รายชื่อปลัดกระทรวงพาณิชย์ของไทย
ปลัดกระทรวงพาณิชย์ เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงพาณิชย์
ปลัดกระทรวงคนหนึ่งมีอำนาจหน้าที่ ดังนี้
พ.ศ. 2401
พุทธศักราช 2401 ตรงกับคริสต์ศักราช 1858 เป็นปีปกติสุรทินที่วันแรกเป็นวันศุกร์ ตามปฏิทินเกรกอเรียน และเป็นปีอธิกสุรทินที่วันแรกเป็นวันพฤหัสบดีตามปฏิทินจูเลียน
นายกรัฐมนตรีไทย
นายกรัฐมนตรีไทย เป็นประธานคณะรัฐมนตรี และทำหน้าที่หัวหน้ารัฐบาลของประเทศไทย โดยมีจุดกำเนิดมาจากการปฏิวัติสยาม พ.ศ. 2475 ซึ่งเป็นการเปลี่ยนแปลงการปกครองสู่ราชาธิปไตยภายใต้รัฐธรรมนูญและประชาธิปไตยระบบรัฐสภา
โดยปกติแล้วนายกรัฐมนตรีในระบอบประชาธิปไตยจะมีที่มาจากสภาผู้แทนราษฎรไทย ซึ่งโดยหลักแล้วถือว่านายกรัฐมนตรีมีต้องมาจากการแต่งตั้งทางอ้อมโดยประชาชน แต่รัฐธรรมนูญแห่งราชอาณาจักรไทย พุทธศักราช 2560 กำหนดให้พระมหากษัตริย์ทรงแต่งตั้งนายกรัฐมนตรีตามมติของที่ประชุมร่วมกันของรัฐสภา ซึ่งผลการลงมติเลือกนายกรัฐมนตรีไทย พ.ศ. 2562 ปรากฏว่า พลเอก ประยุทธ์ จันทร์โอชา ได้รับเลือกเป็นนายกรัฐมนตรีอีกวาระหนึ่ง หลังจากที่เคยดำรงตำแหน่งมาแล้ว 1 สมัย
ประวัติ
ตำแหน่งนายกรัฐมนตรีมีขึ้นภายหลังการปฏิวัติสยาม พ.ศ. 2475 เรียกว่า "ประธานคณะกรรมการราษฎร" ตามพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 อย่างไรก็ตาม มีการวิจารณ์อย่างหนักว่าชื่อตำแหน่งดังกล่าวเหมือนกับตำแหน่งประธานคณะกรรมการราษฎรแห่งสหภาพโซเวียต ส่งผลให้ในเวลาต่อมา ก็เปลี่ยนมาเรียกว่า "นายกรัฐมนตรี" เมื่อวันที่ 10 ธันวาคม พ.ศ. 2475 โดยมีตราประจำสำนักนายกรัฐมนตรีเป็นตราราชสีห์คชสีห์รักษารัฐธรรมนูญ และเป็นตราประจำตำแหน่งนายกรัฐมนตรีไทย
รัฐธรรมนุญแห่งราชอาณาจักรไทยบัญญัติที่มาของนายกรัฐมนตรี รัฐธรรมนูญฉบับปัจจุบันระบุว่านายกรัฐมนตรีมาจากการเลือกของสภาผู้แทนราษฎร และมีบทเฉพาะกาลให้วุฒิสภามีชุดแรกตามรัฐธรรมนูญฉบับปัจจุบัน (วาระปี 2562–67) ส่วนเลือกนายกรัฐมนตรีด้วย
การปฏิบัติหน้าที่
รัฐธรรมนูญแห่งราชอาณาจักรไทย พุทธศักราช 2560 ซึ่งเป็นรัฐธรรมนูญฉบับปัจจุบัน ได้กำหนดวาระของนายกรัฐมนตรีว่า ''นายกรัฐมนตรีจะดำรงตำแหน่งรวมกันแล้วเกินแปดปีมิได้ ทั้งนี้ ไม่ว่าจะเป็นการดำรงตำแหน่งติดต่อกันหรือไม่ แต่มิให้นับรวมระยะเวลาในระหว่างที่อยู่ปฏิบัติหน้าที่ต่อไปหลังพ้นจากตำแหน่ง"
นายกรัฐมนตรีอาจพ้นจากตำแหน่งเพราะถูกอภิปรายไม่ไว้วางใจ สมาชิกสภาผู้แทนราษฎรจำนวนไม่น้อยกว่าหนึ่งในห้าของจำนวนสมาชิกทั้งหมดมีสิทธิเข้าชื่อขอเปิดอภิปรายทั่วไปเพื่อลงมติไม่ไว้วางใจนายกรัฐมนตรี ญัตตินี้ต้องเสนอชื่อผู้สมควรดำรงตำแหน่งนายกรัฐมนตรีคนต่อไปไว้ด้วย เมื่อเสนอญัตติแล้วจะมีการยุบสภาผู้แทนราษฎรมิได้ ทั้งนี้ เพื่อป้องกันไม่ให้นายกรัฐมนตรีหลีกหนีการอภิปราย เว้นแต่จะมีการถอนญัตติหรือการลงมตินั้นไม่ได้เสียงครบ หากสมาชิกสภาผู้แทนราษฎรลงมติไม่ไว้วางใจ นายกรัฐมนตรีต้องพ้นจากตำแหน่ง และมีผลให้คณะรัฐมนตรีสิ้นสุดลงทั้งคณะด้วย
การรักษาราชการแทน
ในกรณีที่นายกรัฐมนตรีไม่อาจปฏิบัติหน้าที่ได้ พระราชบัญญัติระเบียบบริหารราชการแผ่นดิน พ.ศ. 2534 มาตรา 41 กำหนดให้รองนายกรัฐมนตรีเป็นผู้รักษาราชการ ถ้ามีรองนายกรัฐมนตรีหลายคนให้คณะรัฐมนตรีมอบหมายให้รองนายกรัฐมนตรีคนใดคนหนึ่งเป็นผู้รักษาราชการแทน ถ้าไม่มีผู้ดำรงตำแหน่งรองนายกรัฐมนตรี หรือมีแต่ไม่อาจปฏิบัติราชการได้ ให้คณะรัฐมนตรีมอบหมายให้รัฐมนตรีคนใดคนหนึ่งเป็นผู้รักษาราชการแทน และรัฐธรรมนูญแห่งราชอาณาจักรไทย พ.ศ. 2560 มาตรา 168 ได้กำหนดเพิ่มเติมว่า หากคณะรัฐมนตรีไม่สามารถปฏิบัติหน้าที่ได้หรือลาออกทั้งคณะ ให้ปลัดกระทรวงปฏิบัติหน้าที่แทนรัฐมนตรีว่าการและให้ปลัดกระทรวงคัดเลือกกันเองให้คนหนึ่งปฏิบัติหน้าที่แทนนายกรัฐมนตรี
สถานที่ปฏิบัติงานและบ้านพัก
สำหรับบ้านพักประจำตำแหน่งนายกรัฐมนตรีไทย คือ บ้านพิษณุโลก ซึ่งมีสถาปัตยกรรมที่สวยงาม ออกแบบและสร้างโดย มาริโอ ตามานโญ สถาปนิกประจำราชสำนักสยามชาวอิตาลี มีเนื้อที่ 25 ไร่ 3 งาน
รองนายกรัฐมนตรี
รองนายกรัฐมนตรี มีหน้าที่ในการกำกับการบริหารราชการของกระทรวง หรือทบวงหนึ่งหรือหลายกระทรวงหรือทบวง ตามที่นายกรัฐมนตรีมอบหมาย รวมทั้งเป็นผู้รักษาราชการแทนนายกรัฐมนตรี ในกรณีที่นายกรัฐมนตรีไม่อาจปฏิบัติราชการได้ ตามพระราชบัญญัติระเบียบบริหารราชการแผ่นดิน (เรียงตามลำดับรองนายกรัฐมนตรีดังนี้ )
กีฬาเยาวชนแห่งชาติ ครั้งที่ 30
กีฬาเยาวชนแห่งชาติ ครั้งที่ 30 (30th National Youth Games) หรือ ศรีสะเกษเกมส์ เป็นการจัดการแข่งขันกีฬาเยาวชนแห่งชาติครั้งที่ 30 โดยจังหวัดศรีสะเกษเป็นเจ้าภาพในการจัดแข่งขัน มีจังหวัดเข้าร่วมการแข่งขัน 77 จังหวัด จัดขึ้นระหว่างวันที่ 13-23 มีนาคม พ.ศ. 2557
ตราสัญลักษณ์
ตราสัญลักษณ์การแข่งขันกีฬาเยาวชนแห่งชาติ ครั้งที่ 30 เป็นรูปปรางค์กู่ ตราประจำจังหวัดศรีสะเกษ ที่อยู่บนนาคราช เป็นรูปลายกนก สื่อถึงการปกป้อง ความอุดมสมบูรณ์ พร้อมกับมีรูปเด็กชูมืออยู่ทั้ง 2 ข้าง ตรงกลางเป็นเครื่อง หมายของ การกีฬาแห่งประเทศไทย ล้อมรอบด้วยดอกลำดวน ดอกไม้ประจำจังหวัดศรีสะเกษ
ตุ๊กตาสัญลักษณ์
ตุ๊กตาสัญลักษณ์ประจำการแข่งขันกีฬาเยาวชนแห่งชาติ ครั้งที่ 30 ออกแบบมาสคอตเป็นรูปกูปรี สัตว์พื้นเมืองของศรีสะเกษ ให้ชื่อว่า “น้องกูปรี” เป็นชาย มือข้างซ้ายถือคบเพลิง และ “น้องลำดวน” เป็นหญิง มือทั้ง 2 ข้างกางถือพู่เชียร์ไว้ในมือ โดยออกแบบให้มีลักษณะร่าเริง เป็นมิตร สวมเสื้อสีขาว แทนความบริสุทธิ์ ยุติธรรม ในการตัดสินและแข่งขันอย่างขาวสะอาด ด้วยความสามัคคี
ตารางการแข่งขัน
(คลิกที่ชื่อกีฬาเพื่อดูรายละเอียดการแข่งขัน)
วัดกระโดงทอง
ตั้งอยู่เลขที่ 1  บ้านปลายนา  หมู่ที่  7  ต.บ้านโพธิ์  อ.เสนา  จ.พระนครศรีอยุธยา  สังกัดคณะสงฆ์  มหานิกาย
ประวัติวัดกระโดงทอง
ตั้งอยู่เลขที่ 1  บ้านปลายนา  หมู่ที่  7  ต.บ้านโพธิ์  อ.เสนา  จ.พระนครศรีอยุธยา  สังกัดคณะสงฆ์  มหานิกาย
มีที่ดินตั้งวัดเนื้อที่ 25  ไร่  43  ตารางวา  อาณาเขต  ทิศเหนือและทิศใต้  ติดต่อกับทางสาธารณะทิศ  ตะวันออกและตะวันตก  ติดต่อกับแม่น้ำน้อย
มีที่ธรณีสงฆ์ จำนวน  1  แปลง  เนื่อที่  23  ไร่  2  งาน  32  ตารางวา  โฉนดเลขที่  8217  พื้นที่ตั้งวัดเป็นที่ราบลุ่ม  มีแม่น้ำโอบล้อมทางทิศตะวันออกและทิศตะวันตก
ลำดับการปกครองของอดีตเจ้าอาวาส
เท่าที่หลักฐานปรากฏ วัดกระโดงทองมีเจ้าอาวาสวัด  รวมถึงรูปปัจจุบันด้วย มี  10  รูป
อดีตเจ้าอาวาส มี  9  รูป
1. พระอาจารย์ช้าง
2. พระอาจารย์แก่น
3. พระอาจารย์ฟัก
4. พระอาจารย์พวง
5. พระอาจารย์มาก
6. พระครูอุดมสมาจารย์
7. พระครูชื้น จนทสุวณโณ
8. พระครูวิบูลย์ธรรมศาสตร์
9. พระครูพิลาศธรรมานุกูล
10.พระครูวัชรสุวรรณากร  เจ้าอาวาสรูปปัจจุบัน
ปูชนียวัตถุ
มีพระประธานในอุโบสถ และหลวงปู่พระพุทธเกษร  ประดิษฐานอยู่ในพระปรางค์  วัดกระโดงทอง สร้างขึ้นประมาณ  พ.ศ. 2400 เล่ากันว่าพ่อค้าสำเภา  ได้มาดำเนินการจัดสร้างโดยใช้เสากระโดงเรือปักหมายไว้เป็นสัญลักษณ์  ระยะแรกเรียก  วัด "เสากระโดงทอง"  ต่อมา  คำว่าเสาหายไป  คงเหลือเป็นนามวัดว่า  "วัดกระโดงทอง"  ได้รับพระราชทานวิสุงคามสีมาครั้งหลัง  วันที่  21  พฤศจิกายน  พ.ศ. 2473
ศาสนสถาน
สิ่งปลูกสร้าง ที่เป็นอาคารเสนาสนะต่าง ๆ เช่น
- อุโบสถ  กว้าง  8  ยาว  18  เมตร  สร้างเมื่อ  พ.ศ. 2473 ก่ออิฐ  ถือปูน
- ศาลาการเปรียญ  กว้าง  14  เมตร  ยาว  22  เมตร  สร้าง  พ.ศ. 2496
- หอฉันท์  กว้าง  9  เมตร  ยาว  15 เมตร
- หอสวดมนต์  กว่าง  10  เมตร  ยาว  15  เมตร
- กุฎิสงฆ์  จำนวน  17  หลังเจ้าอาวาส
อ้างอิง
กรมการศาสนา.หนังสือประวัติวัดทั่วราชาอาณาจักร. (กรุงเทพ ฯ​ โรงพิมพ์กรมการศาสนา,2535) หน้า 108
พระวัดกระโดงทอง ตำบลบ้านโพธิ์  อำเภอเสนา  จังหวัดพระนครศรีอยูธยา
ทางหลวงแผ่นดินหมายเลข 409
ทางหลวงแผ่นดินหมายเลข 409 (สายนาเกตุ−ท่าสาป) เป็นทางหลวงแผ่นดินแนวเหนือ-ใต้ที่เชื่อมต่อระหว่างจังหวัดปัตตานีกับจังหวัดยะลาสายหนึ่ง มีระยะทางตลอดทั้งสาย 34.759 กิโลเมตร มีแนวเส้นทางขนานไปกับทางหลวงแผ่นดินหมายเลข 418 และทางหลวงแผ่นดินหมายเลข 410
รายละเอียดของเส้นทาง
เส้นทางมีจุดเริ่มต้นทางทิศเหนือเชื่อมต่อมาจากทางหลวงแผ่นดินหมายเลข 42 ที่ตำบลนาเกตุ อำเภอโคกโพธิ์ จังหวัดปัตตานี มุ่งลงไปทิศใต้ ผ่านตำบลนาประดู่ ตำบลทุ่งพลา และตำบลปากล่อ จากนั้นเข้าสู่อำเภอเมืองยะลา จังหวัดยะลา ผ่านตำบลลำใหม่ ตำบลลิดล จากนั้นถึงสามแยก โดยเลี้ยวไปทางทิศตะวันออก ผ่านตำบลหน้าถ้ำ และตำบลท่าสาป มีทางหลวงแผ่นดินหมายเลข 418 มาบรรจบ และสิ้นสุดการดูแลของกรมทางหลวงที่สะพานข้ามแม่น้ำปัตตานี แต่เส้นทางจะต่อไปยังเทศบาลนครยะลา โดยใช้ชื่อถนนที่ผ่านตัวเมืองว่า "ถนนเทศบาล 1" แล้วสิ้นสุดที่วงเวียนกลางเมืองยะลา ทางด้านทิศตะวันตกเฉียงเหนือ ตรงข้ามกับศาลากลางจังหวัดยะลา
โต้วป้านเจี้ยง
โต้วป้านเจี้ยง เป็นเครื่องปรุงรสชนิดหนึ่งของประเทศจีน มีลักษณะเหนียวคล้ายกะปิ ทำจากถั่วปากอ้าหมักรวมกับเกลือและเครื่องเทศชนิดอื่น ๆ โต้วป้านเจี้ยงมีสองแบบได้แก่แบบเผ็ดและแบบไม่เผ็ด โต้วป้านเจี้ยงแบบเผ็ดนั้นจะผสมพริกลงไปด้วย และมีชื่อเรียกว่า ล่าโต้วป้านเจี้ยง  หรือโต้วป้านเจี้ยงเผ็ด โต้วป้านเจี้ยงนิยมใช้ในอาหารเสฉวน โดยชาวมณฑลเสฉวนให้ฉายาว่าเป็น "จิตวิญญาณแห่งอาหารเสฉวน"
โต้วป้านเจี้ยงที่ได้รับความนิยมมากที่สุดคือผีเซี่ยนโต้วป้านเจี้ยง ผีเซี่ยน  หรืออำเภอผี เป็นอำเภอหนึ่งในนครเฉิงตูซึ่งเป็นแหล่งผลิตโต้วป้านเจี้ยงชนิดนี้ (อำเภอผีได้ยกฐานะขึ้นเป็นเขตผีตู  เมื่อเดือนพฤศจิกายน พ.ศ. 2559 ) โต้วป้านเจี้ยงทำจากถั่วที่หมักกับหัวเชื้อจนเกิดรา ลักษณะของโต้วป้านเจี้ยงจะเปลี่ยนแปลงไปตามเวลาที่ใช้หมัก โดยโต้วป้านเจี้ยงที่เริ่มหมักไม่นานจะมีสีสดและยังคงปรากฏให้เห็นเป็นเม็ด จากนั้นสีจะค่อย ๆ เข้มขึ้นจนเป็นสีน้ำตาลอมม่วง เนื้อเริ่มเนียนขึ้นเนื่องจากเมล็ดถั่วถูกย่อยสลายจากกระบวนการหมัก และทำให้เกิดรสอูมามิเข้มข้นขึ้น โต้วป้านเจี้ยงที่หมักเป็นเวลานานกว่าจะมีราคาแพงกว่า อย่างไรก็ตาม โต้วป้านเจี้ยงสามารถหมักเองได้ที่บ้านเช่นกันโดยใช้เวลาหมักอย่างน้อย 3 เดือน โต้วป้านเจี้ยงที่หมักในเชิงพาณิชย์อาจใช้เวลาหมักนานถึง 8 ปีเพื่อให้ได้รสชาติเข้มข้น
มีตำนานเล่าสืบต่อกันมาว่าโต้วป้านเจี้ยงเกิดขึ้นโดยบังเอิญขณะที่ชายคนหนึ่งขนถั่วปากอ้าเดินทางจากมณฑลฝูเจี้ยนมายังมณฑลเสฉวน ระหว่างทางถั่วปากอ้าเกิดเน่าเสีย เจ้าของถั่วจึงพยายามใช้พริกกลบกลิ่นแต่กลับกลายเป็นอาหารรสชาติดีขึ้นมา
อาวเอี๊ยงฮง
พิษประจิมอาวเอี๊ยงฮง (Ouyang Feng - 欧阳锋） เป็นตัวละครในนิยายกำลังภายในของกิมย้ง เรื่องมังกรหยก และปรากฏตัวในมังกรหยก ภาค 2
ประวัติ
อาวเอี๊ยงฮงเป็นหนึ่งในห้ายอดฝีมือที่ประลองยุทธบนเขาหัวซาน เชี่ยวชาญการใช้พิษ และสัตว์มีพิษต่าง ๆ แตกฉานลมปราณคางคก และเพลงไม้เท้าอสรพิษ ลมปราณคางคกของอาวเอี๊ยงฮงแพ้ทางกับวรยุทธของเฮ้งเตงเอี้ยงนั่นคือวิชาพลังธาตุธรรมชาติ
อาวเอี๊ยงฮงมีลูกชายหนึ่งคนชื่ออาวเอี๊ยงโคก หรือ อ้าวเอียงกงจื้อ ซึ่งเกิดจากพี่สะใภ้ แต่เลี้ยงดูเป็นหลาน ภายหลังอาวเอี๊ยงโคกถูกเอี้ยคังฆ่าตาย อาวเอี๊ยงฮงเคยบังคับให้ก๊วยเจ๋งเขียนเคล็ดวิชาในคัมภีร์เก้าอิมจินเอ็งให้ตน แต่ก๊วยเจ๋งเขียนคัมภีร์ย้อนกลับให้ โดยอั้งฉิกกงบอกให้ก๊วยเจ๋งคัดลอกเคล็ดคัมภีร์เก้าอิมแบบทวนทิศให้อาวเอี๊ยงฮงฝึกตามจนอาวเอี๊ยงฮงถูกธาตุไฟแทรกกลายเป็นคนเสียสติ แต่ก็สำเร็จวิชาเก้าอิมแบบทวนทิศกลาย เป็นยอดฝีมืออันดับหนึ่งในการประลองยุทธเขาหัวซานครั้งที่สอง
ในภายหลังอาวเอี๊ยงฮงรับเอี้ยก้วยเป็นบุตรบุญธรรม ถึงจะชั่วร้ายอย่างไร แต่อ้าวเอียงฮงนับได้ว่ามีคุณธรรมอย่างหนึ่ง คือ เป็นคนไม่ผิดคำพูด เมื่อครั้งที่อยู่ในเหตุการณ์ที่ศาลเจ้าร้าง รับปากอึ้งย้งว่าจะปล่อยกัวเต็งอัก ก็กระทำตามวาจาสัตย์ อ้าวเอียงฮงในภาคจอมยุทธอินทรีถือเป็นอาจารย์ของเอี้ยก้วยสอนวิชาลมปราณคางคก และในที่สุดได้สิ้นใจไปพร้อมกับศัตรูคนสำคัญของตนคือ อั้งฉิกกง โดยก่อนตายได้ลืมความแค้นที่มีต่อกันจนหมดสิ้น พร้อมใจกันถ่ายทอดวิชาครั้งสุดท้ายให้กับเอี้ยก้วย
สงครามไบแซนไทน์-อาหรับ
สงครามไบแซนไทน์-อาหรับ (Byzantine–Arab Wars) เป็นสงครามที่ต่อเนื่องกันระหว่างจักรวรรดิกาหลิป และจักรวรรดิไบแซนไทน์ระหว่างคริสต์ศตวรรษที่ 7 ถึง คริสต์ศตวรรษที่ 12 ที่เริ่มตั้งแต่การพิชิตดินแดนของมุสลิมภายใต้จักรวรรดิกาหลิปรอชิดีนและจักรวรรดิกาหลิปอุมัยยะห์ และต่อสู้ต่อเนื่องกันมาด้วยสาเหตุความขัดแย้งของพรมแดนจนถึงสงครามครูเสดเริ่มต้นขึ้น ผลของสงครามคือการเสียดินแดนของจักรวรรดิไบแซนไทน์ หรือชาวอาหรับเรียกว่า “รุม”  ในบันทึกทางประวัติศาสตร์
ความขัดแย้งครั้งแรกยืนยาวตั้งแต่ ค.ศ. 634 จนถึง ค.ศ. 718 ที่จบลงด้วยการการล้อมกรุงคอนสแตนติโนเปิลครั้งที่สองที่หยุดยั้งการขยายตัวของจักรวรรดิอาหรับเข้ามายังอนาโตเลีย ความขัดแย้งครั้งเกิดขึ้นระหว่างราว ค.ศ. 800 จนถึง ค.ศ. 1169 เมื่อฝ่ายอิสลามยึดดินแดนทางตอนใต้ของอิตาลีโดยกองกำลังของอับบาซียะห์ระหว่างคริสต์ศตวรรษที่ 9 ถึงคริสต์ศตวรรษที่ 10 แต่ไม่ประสบกับความสำเร็จเท่าใดนักในซิซิลี เมื่อมาถึงสมัยการปกครองของราชวงศ์มาซีโดเนียไบแซนไทน์ก็ยึดบริเวณลว้านคืนมาได้ และบุกต่อไปเพื่อที่จะยึดเยรูซาเลมทางตอนใต้ อาณาจักรอีเมียร์แห่งอเล็พโพและอาณาจักรเพื่อนบ้านกลายเป็นอาณาจักรบริวารของไบแซนไทน์ทางตะวันออก ที่อันตรายส่วนใหญ่มาจากจักรวรรดิกาหลิปฟาติมียะห์ในอียิปต์ สถานะการณ์มาเปลี่ยนแปลงเมื่อราชวงศ์เซลจุครุ่งเรืองขึ้นและทำให้อับบาซียะห์ได้ดินแดนลึกเข้าไปในอนาโตเลีย ซึ่งเป็นผลให้จักรพรรดิไบแซนไทน์อเล็กซิออสที่ 1 โคมเนนอสต้องเขียนพระราชสาส์นไปขอความช่วยเหลือจากสมเด็จพระสันตะปาปาเออร์บันที่ 2ที่การประชุมสภาสงฆ์แห่งปิอาเชนซา ซึ่งเป็นสาเหตุหนึ่งของการเริ่มสงครามครูเสดครั้งที่ 1
อิดเต็งไต้ซือ
อิดเต็งไต้ซือ (一燈大師) เป็นตัวละครในนิยายกำลังภายในของกิมย้ง เรื่องมังกรหยก และปรากฏตัวในมังกรหยก ภาค 2
ประวัติ
เดิมเป็นฮ่องเต้แคว้นต้าหลี่ชื่อ ต้วนตี่เฮง(段智興) หนึ่งในห้ายอดฝีมือที่ประลองยุทธถกกระบี่เขาหัวซาน ฉายาราชันย์ทักษิณ แตกฉานดรรชนีเอกสุริยัน (อิดเอี๋ยนจี่) และได้รับการถ่ายทอดวิชาพลังธาตุธรรมชาติจากเฮ้งเตงเอี้ยง ซึ่งเป็นวิชาที่พิษประจิมเกรงมากเพราะสามารถสยบลมปราณคางคกได้ ซึ่งในกาลนั้นเฮ้งเตงเอี้ยงได้พาศิษย์น้อง จิวแปะทงมาด้วย ทำให้เกิดเรื่องราวโกลาหล ภายหลังออกบวชไม่ยุ่งเรื่องทางโลก ภายในใจลึก ๆ ของอิดเต็งไต้ซือนั้นรักสนมเล่ามาก เพียงเพราะผู้ที่ฝึกวิชาดรรชนีเอกสุริยัน จำเป็นจะต้องดำรงตนไม่ยุ่งเกี่ยวกับเรื่องกามารมณ์ ซึ่งสาเหตุนี้ก็เป็นสาเหตุเดียวกัน ที่ทำให้ความรักของเฮ้งเตงเอี้ยงกับลิ้มเชี่ยวเองเป็นเพียงเรื่องของในใจเท่านั้น ต่อมาอึ้งย้งได้ขอความช่วยเหลือให้ราชันย์ทักษิณรักษาอาการบาดเจ็บที่ได้รับมาจากฮิ้วโชยยิ่ม อันทำให้สูญกำลังไปมาก แต่เมื่อได้ฝึกและเดินพลังตามหลักวิชาเก้าอิมที่ได้รับการแนะนำตามที่ก๊วยเจ๋งแนะนำ จึงคืนพละกำลังได้อย่างรวดเร็วอึ้งย้งเปลี่ยนฉายาให้ใหม่ว่า สมณะทักษิน
สหรัฐในโอลิมปิกฤดูร้อน 1896
ประเทศสหรัฐ เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศสหรัฐได้ส่งทีมนักกีฬาเข้าแข่งขันทั้งหมด 14 คน ใน 3 ชนิดกีฬา ผลการแข่งขันครั้งนี้ประเทศสหรัฐได้รับเหรียญรางวัลแบ่งเป็น 11 เหรียญทอง 7 เหรียญเงิน และ 2 เหรียญทองแดง รวมทั้งหมด 20 เหรียญ
พ.ศ. 2402
พุทธศักราช 2402 ตรงกับปีคริสต์ศักราช 1859
เฟรเดริก ชอแป็ง
เฟรเดริก ฟร็องซัว ชอแป็ง (Frédéric François Chopin, ) หรือ ฟรือแดรึก ฟรันต์ซีเชก ชอแป็ง (Fryderyk Franciszek Chopin บางครั้งสะกดว่า Szopen) เป็นคีตกวีชาวโปแลนด์ เกิดเมื่อวันที่ 1 มีนาคม ค.ศ. 1810 เสียชีวิตเมื่อวันที่ 17 ตุลาคม ค.ศ. 1849 จากวัณโรคที่ส่งผลต่อระบบทางเดินหายใจ ชื่อที่บิดามารดาของเขาตั้งให้คือ "Fryderyk Franciszek Chopin" ต่อมาได้หันมาใช้ชื่อเป็นภาษาฝรั่งเศสเมื่อเขาได้ตัดสินใจจากประเทศบ้านเกิดเป็นการถาวรเพื่อมุ่งหน้าสู่กรุงปารีส ประเทศฝรั่งเศส
ประวัติ
ชอแป็งเกิดเมื่อวันที่ 1 มีนาคม ค.ศ. 1810(ตามบันทึกของสังฆมณฑลบอกว่าเป็นวันที่ 22 กุมภาพันธ์) ที่เมืองแชลาซอวาวอลา (Żelazowa Wola) ซึ่งตั้งอยู่ตอนกลางของประเทศโปแลนด์ บิดาของเขาชื่อนีกอลา (Nicolas Chopin) เป็นชาวฝรั่งเศสโดยกำเนิด พื้นเพมาจากเมืองมาแร็งวีล-ซูร์-มาดง (Marainville-sur-Madon) ในแคว้นลอแรน มารดาเป็นชาวโปแลนด์ ชอแป็งเริ่มเรียนดนตรีตั้งแต่อายุหกขวบ และแต่งเพลงแรกเมื่ออายุเพียงเจ็ดขวบ และเปิดการแสดงต่อสาธารณชนครั้งแรกเมื่ออายุแปดขวบ (ค.ศ. 1818) ครูสอนดนตรีคนแรกของชอแป็งได้แก่ วอยแชค ชึฟนือ (Wojciech Żywny) และหลังจาก ค.ศ. 1826 เขาได้เข้ารับการศึกษาที่โรงเรียนดนตรีแห่งกรุงวอร์ซอ ซึ่งเขาได้รับการถ่ายทอดวิชาดนตรีจากยูแซฟ เอลส์เนอร์ (Józef Elsner) เป็นหลัก
ใน ค.ศ. 1830 เขาได้จากโปแลนด์ประเทศบ้านเกิดเพื่อมาประกอบอาชีพนักดนตรีที่ประเทศฝรั่งเศส ซึ่งเขาได้ใช้ช่วงชีวิตที่เหลือพำนักอยู่ที่กรุงปารีสหรือไม่ก็ในบริเวณใกล้เคียง เขาตกหลุมรักสาวนางหนึ่งอย่างหัวปักหัวปำ ความรักที่เขามีต่อหล่อนเป็นแรงบันดาลใจในการประพันธ์เพลง "บัลลาดหมายเลข 1 โอปุสที่ 23" ที่แสนไพเราะ รวมถึงท่อนที่สองของคอนแชร์โตหมายเลข 1 ระหว่าง ค.ศ. 1838 ถึง ค.ศ. 1847 เขาได้กลายเป็นชู้รักของฌอร์ฌ ซ็องด์ (George Sand) นักประพันธ์นวนิยายชาวฝรั่งเศสผู้อื้อฉาว แต่ในที่สุดก็ได้แยกทางกันด้วยความเต็มใจของทั้งสองฝ่ายเมื่ออาการป่วยของชอแป็งทรุดหนัก ฉากหนึ่งของเรื่องราวความรักของคู่รักบันลือโลกที่ผู้คนจดจำได้ดีที่สุด เห็นจะได้แก่เหตุการณ์ในเกาะมายอร์กา ประเทศสเปน ในช่วงที่ชอแป็งใช้ชีวิตส่วนใหญ่อยู่อย่างอนาถในบ้านชาวนาโดยปราศจากเครื่องทำความร้อน บทเพลงเขาได้ประพันธ์ระหว่างช่วงเวลาอันน่าสังเวชนี้ได้แก่พรีลูด โอปุสที่ 28 อันพรรณนาถึงความสิ้นหวังของทั้งคู่ ช่วงเวลาดังกล่าวได้มีผลกระทบอย่างใหญ่หลวงต่อสุขภาพของชอแป็งที่ป่วยจากวัณโรคเรื้อรัง ทำให้เขาและฌอร์จ ซ็องด์ตัดสินใจเดินทางกลับกรุงปารีสเพื่อรักษาชีวิตเอาไว้ เขารอดชีวิตมาได้ก็จริง แต่ก็ไม่หายขาดจากอาการป่วย จนกระทั่งจบชีวิตอย่างน่าสลดด้วยวัยเพียง 39 ปี
ชอแป็งสนิทกับฟรานซ์ ลิซท์, วินเชนโซ เบลลีนี (ผู้ซึ่งศพถูกฝังอยู่ใกล้กับเขาที่สุสานแปร์ลาแชซในกรุงปารีส) และเออแฌน เดอลาครัว เขายังเป็นเพื่อนกับคีตกวีแอ็กตอร์ แบร์ลีโยซ และโรแบร์ท ชูมันน์ และแม้ว่าชอแป็งได้มอบเพลงบางบทเพื่ออุทิศให้เพื่อนนักประพันธ์ทั้งสองก็ตาม แต่เขาก็ไม่ค่อยประทับใจบทเพลงที่ทั้งสองแต่งขึ้นเท่าไรนัก เขาได้ขอร้องให้ร้องเพลงสวดเรเควียมของโมซาร์ทในงานศพของเขา แต่เมื่อเขาเสียชีวิตลงใน ค.ศ. 1849 พิธีศพที่จัดขึ้นที่โบสถ์ลามาดแลน (La Madeleine) ไม่ได้ราบเรียบเสียทีเดียว เนื่องจากเป็นครั้งแรกที่ได้มีการขออนุญาตใช้วงประสานเสียงสตรีในการร้องเพลงสวด ข่าวอื้อฉาวดังกล่าวได้แพร่ออกไปส่งผลให้ต้องเลื่อนพิธีฝังศพออกไปอีกสองสัปดาห์ แต่ในที่สุดโบสถ์ก็ยอมรับคำขอดังกล่าว ทำให้คำขอร้องครั้งสุดท้ายของชอแป็งเป็นจริงขึ้นมา
ผลงานทุกชิ้นของชอแป็งเป็นงานชิ้นเอก ส่วนใหญ่ใช้สำหรับเดี่ยวเปียโน งานประเภทเรียบเรียงเสียงประสานมีเพียงคอนแชร์โตสองบท, ปอลอแนซ (polonaise) หนึ่งบท, รอนโด (rondo) หนึ่งบท และวารียาซียง (variation) อีกจำนวนหนึ่ง ซึ่งทั้งหมดบรรเลงด้วยเปียโนและวงออร์เคสตรา เพลงเชมเบอร์มิวสิกมีเพียงห้าชิ้น ซึ่งสี่ชิ้นแรกแต่งไว้ตั้งแต่วัยเด็ก ชิ้นสุดท้ายเป็นโซนาตาสำหรับเชลโลและเปียโน ซึ่งเป็นผลงานชิ้นสุดท้ายที่เขานำออกแสดงต่อสาธารณชนร่วมกับโอกุสต์ ฟร็องชอม (Auguste Franchomme) เพื่อนของเขาผู้เป็นนักเชลโลเลื่องชื่อ มิตรภาพได้ถูกถ่ายถอดมาเป็นความละเมียดละไมของเชลโล เนื่องจากเชมเบอร์มิวสิกของชอแป็งใช้เชลโลบรรเลงถึงสี่ในห้าชิ้นด้วยกัน
บทเพลงสำหรับบรรเลงเปียโน เรียงลำดับตามหมายเลขของโอปุส
Opus
บทประพันธ์ที่ได้รับการเผยแพร่หลังจากการเสียชีวิต:
บทเพลงที่ปราศจากหมายเลขโอปุส:
อรรธนารีศวร
อรรธนารีศวร (अर्धनारीश्वर, ) เป็นรูปรวมเพศ (androgynous) ของเทพเจ้าฮินดูสององค์คือพระศิวะและพระปารวตี (ต่อมามักเรียกว่าเทวี, ศักติหรือศักติ-ศิวา และพระแม่อุมา) ลักษณะกายแบ่งครึ่งตรงกลางตามแนวตั้ง เท่า ๆ กัน ออกเป็นสองส่วน ครึ่งทางขวามือเป็นเพศบุรุษ คือพระศิวะ มีพระลักษณะแบบพระศิวะปางทั่วไป ส่วนฝั่งซ้ายปรากฏเป็นนารีผู้งดงาม คือ พระแม่ปารวตี
รูปเคารพพระอรรธนารีศวรที่เก่าแก่ที่สุดที่พบมาจากยุคจักรวรรดิกุษาณะ ราวคริสต์ศตวรรษที่หนึ่ง รูปเคารพมีการพัฒนาและสมบูรณ์ในยุคจักรวรรดิคุปตะ มีการระบุตำนานและประติมานวิทยาของพระอรรธนารีศวรในปุราณะต่าง ๆ พระอรรธนารีศวรสามารถพบรูปเคารพทั่วไปตามโบสถ์พราหมณ์ส่วนใหญ่ที่มีพระศิวะเป็นองค์ประธาน ถึงแม้ว่าโบสถ์พราหมณ์ที่สร้างโดยมีพระอรรธนารีศวรเป็นองค์ประธานโดยตรงจริง ๆ มีอยู่ไม่มาก
เทวตำนาน
ในตำนานกล่าวว่า ในสมัยการสร้างจักรวาล กล่าวคือ พระพรหมได้รับภารกิจให้สร้างมนุษย์เพศชายเพียงเพศเดียว แต่เพศชายเพียงอย่างเดียวไม่มีกำลังในการขยายเผ่าพันธุ์ในโลกได้ ครั้งจะสร้างเพศหญิงขึ้นมาก็ไม่รู้ว่าจะเอาแบบอย่างมาจากไหน พระพรหมจึงต้องบวงสรวงมหาเทวาธิเทวะ มหาเทวะ พระศิวะ เพื่อให้เสด็จมาแก้ปัญหาที่ค้างคาใจอยู่ พระพรหมบวงสรวงจนเป็นที่พอใจก็เลยเสด็จมา นับเป็นครั้งแรกที่มาในปางอรรธนารีศวร เพศหญิงและเพศชายที่รวมกันอยู่ในร่างเดียวกัน ทำให้พระพรหมเข้าใจในกำลังเสริมของเพศคู่นี้ อันจะนำมาซึ่งความอุดมสมบูรณ์และชีวิตใหม่
พระนาม
คำว่าอรรธนารีศวร แปลตรงตัวว่า "เทพเจ้าบุรุษผู้ครึ่งหนึ่งทรงเป็นสตรี" พระนามอื่น ๆ ที่พบ เช่น อรรธนรนารี (अर्धनरनारी; ครึ่งบุรุษ-สตรี), อรรธนารีนเฏศวร (Ardhanarinateshvara; นฏราชผู้ทรงมีครึ่งหนึ่งเป็นสตรี), ปรังคทะ (Parangada), นรนารี (Naranari; บุรุษ-สตรี), อัมมิอัปปัน (Ammiappan; บิดา-มารดา ในภาษาทมิฬ) และ อรรธยุวตีศวร (เทพเจ้าบุรุษที่ทรงมีครึ่งหนึ่งเป็นยุวสตรี ในภาษาอัสสัม) เป็นต้น ในมหิมนสตวา (Mahimnastava) งานเขียนยุคคุปตะ เรียกปางนี้ว่า เทหรธฆัตนะ (dehardhaghatana; เขาและเธอเป็นครึ่งของกายหนึ่งเดียว) ส่วนในพฤหัตสังหิตา (Bṛhat Saṃhitā) เรียกว่า อรธ-เคารีศวร (Ardha-Gaurishvara; เทพเจ้าบุรุษซึ่งครึ่งหนึ่งเป็นผู้ที่ยุติธรรม คำว่า “เคารี” ซึ่งแปลว่าผู้ยุติธรรมในที่นี้คือพระปารวตี) และในวิษณุธรรโมตตรปุราณะ (Vishnudharmottara Purana) เรียกสั้น ๆ เพียง เคารีศวร (Gaurishvara; เทพเจ้าบุรุษ, พระสวามีของพระเคารี
ต้นกำเนิดและรูปเคารพในยุคแรก
แนวคิดเรื่องพระอรรธนารีศวรนั้นได้รับแรงบันดาลใจมาจากทั้งตัวละครในลักษณะรวมรูปที่พบในวรรณกรรมพระเวท พระยะมะ-ยะมี, คำอธิบายในพระเวทที่ระบุพระผู้สร้างในยุคแรก วิศวรูป หรือ ปรชปตี กับ เทพเจ้าแห่งไฟ อัคนี เป็น “กระทิงที่เป็นวัวด้วย” , อาตมัน (วิญญาณ) ในรูปมนุษย์จักรวาลรวมเพศ ปุรุษ ที่ระบุในพริหัถรันยกาอุปนิศัท และตำนานกรีกโบราณที่พูดถึง รูปรวมเพศของเฮอร์มาโพรดิตุสและพริเกียน แอกดิสติส
แนวคิดเรื่องพระอรรธนารีศวรนั้นมีต้นกำเนิดในจักรวรรดิกุษาณะและกรีกโบราณตามลำดับ ประติมานวิทยาเริ่มในสมัยกุษาณะ (ค.ศ. 30-375) และสมบูรณ์ในยุคคุปตะ (ค.ศ. 320-600) แผ่นจารึกยุคกุษาณะจากยุคกลางศตวรรษที่หนึ่งที่จัดแสดงในพิพิธภัณฑ์มฐุราแสดงให้เห็นภาพครึ่งบุรุษ-ครึ่งสตรี ท่ามกลางพระวิษณุ คชลักษมี และ ท้าวกุเวร ครึ่งที่เป็นบุรุษมีอวัยวะเพศแข็งตัว (ithyphallic) หรือเรียกว่า “อุรธวลึงค์” ทำมืออภัยมุทรา ส่วนครึ่งสตรีมีหน้าอกกลม เชื่อกันว่าเป็นหลักฐานที่เก่าแก่ที่สุดที่แสดงภาพของพระอรรธนารีศวร ส่วนเศียรเทวรูปพระอรรธนารีศวรที่พบในยุคแรก ๆ ในราชฆัต ปัจจุบันจัดแสดงที่พิพิธภัณฑ์มฐุราเช่นกัน แสดงลักษณะที่ครึ่งหนึ่งทางขวาเป็นบุรุษมีเส้นผมที่พันกันยุ่ง และมีจันทร์เสี้ยวปักอยู่ ส่วนครึ่งทางซ้ายเป็นสตรี หวีผมเรียบร้อย และตกแต่งด้วยดอกไม้ เครื่องประดับ และปัตรกุนทลา (ต่างหู) ทั้งสองหน้ามีตาที่สามร่วมกันตรงกลาง
นักเขียนชาวกรีก โสบีส (Stobaeus; ค.ศ. 500) เคยกล่าวถึงพระอรรธนารีศวร โดยยกคำของบาร์ดาซาเนส (Bardasanes: ค.ศ. 154-222) ผู้เรียนรู้เรื่องนี้มาจากทูตอินเดียที่เดินทางมาซีเรียในรัชสมัยของเอลกาบาลุส (Elgabalus; ค.ศ. 218-22)
ตีความกันว่าพระอรรธนารีศวาเป็นความพยายามในการผสานความเชื่อของนิกายหลักของฮินดูสองนิกาย ไศวะ ซึ่งบูชาพระศิวะ และ ศักติ ซึ่งบูชามหาเทวี รูปรวมลัทธิที่คล้ายกันนี้ยังพบในพระหริหระ ปางรวมพระศิวะและพระวิษณุ (บูชาในไวษณพ)
เรือนยอดบรมมังคลานุสรณีย์
เรือนยอดบรมมังคลานุสรณีย์ เป็นเรือนยอดตั้งอยู่ภายในพระราชวังดุสิต ทางด้านทิศตะวันออกของพระที่นั่งอนันตสมาคม มีจำนวน 9 ยอด ตามรัชกาล ซึ่งนับเป็นเรือนยอดที่สูงสุดในประวัติศาสตร์ศิลปะไทย ส่วนเรือนยอดที่มีอยู่แล้วสร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว มีเพียง 5 ยอด คือ พระที่นั่งศิวาลัยมหาปราสาท ในพระบรมมหาราชวัง สำหรับเรือนยอดบรมมังคลานุสรณีย์มีลักษณะเป็นเรือนโถง หน้าบันทั้ง 9 ยอดจะมีพระปรมาภิไธย, พระนามาภิไธย และอักษรพระนามของทุกพระองค์ที่เกี่ยวข้องกับพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้แก่พระบาทสมเด็จพระปรเมนทรมหาอานันทมหิดล พระอัฐมรามาธิบดินทร, สมเด็จพระมหิตลาธิเบศร อดุลยเดชวิกรม พระบรมราชชนก, สมเด็จพระศรีนครินทราบรมราชชนนี, พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร, สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง, พระบาทสมเด็จพระวชิรเกล้าเจ้าอยู่หัว, สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี, สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี, สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และทูลกระหม่อมหญิงอุบลรัตนราชกัญญา สิริวัฒนาพรรณวดี
เอช. จี. เวลส์
เฮอร์เบิร์ต จอร์จ เวลส์ หรือ '''เอช. จี. เวลส์''' (Herbert George Wells - H. G. Wells) (21 กันยายน ค.ศ. 1866 - 13 สิงหาคม ค.ศ. 1946) เป็นนักเขียนนวนิยายแนววิทยาศาสตร์ ที่สำคัญได้แก่
ชีวิตในวัยเด็ก
เฮอร์เบิร์ต จอร์จ เวลส์ เกิดที่บ้านแอตเลิส, ถนนไฮสตรีทที่ 46, บรอมลี่ย์, ในมณฑลเคนท์ เมื่อ 21 กันยายน 1866 คนในครอบครัวเรียกเขาว่า "เบอร์ดี้" (Bertie), เขาเป็นลูกคนที่สี่และคนสุดท้ายของโจเซฟ แวลส์ (Joseph Wells) (อดีตชาวสวนในประเทศ, และในขณะเดียวกันก็เป็นเจ้าของร้านและเป็นนักคริกเกตมืออาชีพ) และเซราห์ เนียล (Sarah Neal) ภรรยาของเขา (อดีตคนรับใช้ในบ้าน (domestic servant)) ซึ่งได้รับมรดกสืบทอดที่จะอนุญาตให้ครอบครัวในอันที่จะได้มีร้านค้าขายซึ่งทำให้พวกเขาได้ทำการค้าขายสินค้าและเครื่องกีฬากับประเทศจีน, แม้ว่ามันจะไม่ประสบความสำเร็จ: กับสภาพสินค้าในร้านที่เก่าและล้าสมัย, และสถานที่ตั้งก็อยู่ในทำเลที่ไม่ดี โจเซฟ แวลส์นั้นมีการบริหารจัดการร้านในลักษณะที่จะทำให้ได้รับรายได้ไม่พอเพียง, แต่รายรับส่วนน้อยของมันมาจากร้านและเขาได้รับในปริมาณที่ไม่คงที่ของเงินจากการเล่นคริกเก็ตระดับมืออาชีพสำหรับทีมเขตเคนท์
บารีซันนาซีโยนัล
บารีซันนาซีโยนัล (Barisan Nasional; ) เป็นแนวร่วมทางการเมืองในมาเลเซีย จัดตั้งขึ้นเมื่อ พ.ศ. 2516 เป็นพรรคที่เป็นรัฐบาลของสหพันธรัฐมาเลเซียมาอย่างยาวนานตั้งแต่ได้รับเอกราช
การจัดองค์กร
พรรคสำคัญ 3 พรรคในแนวร่วมเป็นพรรคที่เน้นเชื้อชาติคือ อัมโน สมาคมชาวมาเลเซียเชื้อสายจีน และสภาชาวมาเลเซียเชื้อสายอินเดีย สมาชิกอื่นๆในแนวร่วมเปลี่ยนแปลงไปตามสถานการณ์การเมือง ในเดือนสิงหาคม พ.ศ. 2552 สมาชิกในแนวร่วมนอกเหนือจากพรรคหลักได้แก่ ขบวนการประชาชนมาเลเซีย พรรคประชาชนก้าวหน้า พรรคสหประชาชนซาราวัก สหพรรคซาบะฮ์ พรรคประชาธิปไตยเสรี พรรคสหประชาชนซาบะฮ์ พรรคประชาธิปไตยก้าวหน้าซาราวัก พรรคประชาชนซาราวัก พรรคมรดกภูมิบุตร และองค์กรสหปาซกโมโมฆัน กาดาซันดูซัน มูรุต
ความภักดีของพรรคในสภา
ใน พ.ศ. 2548 หัวข้อเกี่ยวกับการออกเสียงตามมติพรรคเกิดขึ้นเมื่อสมาชิกบารีซันนาซีโยนัล 2 คน คือ บุง มกตาร์ ราดิน และโมฮาเหม็ด อาซิซ สนับสนุนฝ่ายค้านจากพรรคกิจกรรมประชาธิปไตย ซึ่งเป็นเหตุการณ์ที่ไม่เคยเกิดขึ้นมาก่อน ในที่สุดสมาชิกสภาทั้งสองคนออกมาขอโทษว่าเป็นความผิดพลาด หลังการเลือกตั้ง พ.ศ. 2551 สมาชิกที่เป็นพรรคการเมืองจากรัฐซาบะฮ์และรัฐซาราวักเรียกร้องให้มีความเป็นอิสระจากรัฐบาลสหพันธ์มากขึ้น และในปีเดียวกันนั้นพรรคซาบะฮ์ก้าวหน้าซึ่งเป็นต้นสังกัดของสมาชิกสภา 2 คนที่สนับสนุนฝ่ายค้านได้ออกจากแนวร่วม
บารีซันนาซีโยนัลและการแบ่งขั้วทางเชื้อชาติ
บารีซันนาซีโยนัลนั้นบางครั้งแสดงถึงสังคมพหุเชื้อชาติที่ยังไม่ได้รวมกัน พรรคหลักที่เน้นเชื้อชาติเป็นศูนย์กลางขององค์กรที่เน้นเชื้อชาติอื่นๆ สังคมที่เน้นเชื้อชาติเกิดขึ้นแม้ในระดับโรงเรียน แม้อุมโนจะเสนอนโยบายที่เน้นการรวมกันทางเชื้อชาติแต่ก็ไม่ก่อให้เกิดแรงบันดาลใจในสังคม สิ่งสำคัญคือนโยบายภูมิบุตรของอุมโนที่ให้สิทธิชาวมลายูมากกว่าเชื้อชาติอื่น การรวมตัวเป็นพรรคการเมืองเดียวของบารีซันนาซีโยนัลเกิดขึ้นได้ยากเพราะการแบ่งแยกตามเชื้อชาติอย่างเข้มข้นในระบบของพรรคการเมือง ซึ่งเป็นภาพสะท้อนของสังคมมาเลเซีย
สามารถ ราชพลสิทธิ์
สามารถ ราชพลสิทธิ์ อดีตรองหัวหน้าตามภารกิจ พรรคประชาธิปัตย์ อดีตสมาชิกสภาผู้แทนราษฎร แบบบัญชีรายชื่อ พรรคประชาธิปัตย์ อดีตรองผู้ว่าราชการกรุงเทพมหานคร ฝ่ายโยธาและจราจร หนึ่งในทีมบริหารกรุงเทพมหานครชุดเริ่มต้นของ นายอภิรักษ์ โกษะโยธิน
การศึกษา
สามารถ ราชพลสิทธิ์ หรือ ดร.สามารถ ราชพลสิทธิ์เกิดวันที่ 26 พฤศจิกายน พ.ศ. 2496 ที่ ตำบลปากพะยูน อำเภอปากพะยูน จังหวัดพัทลุง เป็นบุตรของ นายจบ ราชพลสิทธิ์ และนางละม้าย ราชพลสิทธิ์ จบการศึกษาชั้นมัธยมศึกษาตอนต้นจากโรงเรียนพัทลุง และเข้าศึกษาในชั้นมัธยมตอนปลายที่โรงเรียนเตรียมอุดมศึกษา เป็นเพื่อนร่วมรุ่นของ จิระนันท์ พิตรปรีชา กวีซีไรต์ ต่อจากนั้นจึงได้เข้ารับการศึกษาในระดับปริญญาตรี ที่วิศวกรรมศาสตร์บัณฑิต จาก มหาวิทยาลัยเชียงใหม่ ระดับปริญญาโท วิศวกรรมโยธา สาขาวิศวกรรมจราจรและขนส่ง สถาบันเทคโนโลยีแห่งเอเชีย (เอไอที) โดยทุนยูเสด (USAID) และระดับปริญญาเอก วิศวกรรมโยธา สาขาการวางแผนโครงสร้างพื้นฐานด้านการขนส่ง มหาวิทยาลัยโตเกียว ประเทศญี่ปุ่น โดยทุนรัฐบาลญี่ปุ่น
การทำงาน
ดร.สามารถ เป็นผู้เชี่ยวชาญด้านการวางระบบจราจรเมืองใหญ่ เป็นหนึ่งในคณะกรรมการพิจารณาโครงการ รถเมล์ด่วนพิเศษบีอาร์ที (Bus Rapid Transit หรือ BRT) ของ สำนักงานนโยบายและแผนการขนส่งและจราจร (สนข.) มีประสบการณ์ทำงานเกี่ยวข้องกับจราจรและขนส่ง ทั้งในและต่างประเทศหลายประเภท เช่น รถไฟฟ้า ทางด่วน สนามบิน และท่าเรือ โดยเป็นที่ปรึกษาโครงการ ให้กับองค์การระหว่างประเทศต่างๆ เช่น ธนาคารโลก องค์การสหประชาชาติ ธนาคารเพื่อการพัฒนาเอเชีย (เอดีบี) องค์การความร่วมมือระหว่างประเทศแห่งญี่ปุ่น (ไจก้า) และกองทุนความร่วมมือด้านเศรษฐกิจโพ้นทะเล (โออีซีเอฟ) ซึ่งปัจจุบันเปลี่ยนชื่อเป็น "เจบิก" หรือ ธนาคารเพื่อความร่วมมือระหว่างประเทศแห่งญี่ปุ่น
การเมือง
ระหว่างดำรงตำแหน่ง รองผู้ว่าราชการกรุงเทพมหานครเป็นเวลาสั้นๆ ระหว่างเดือนกันยายน พ.ศ. 2547 ถึงเดือนกุมภาพันธ์ พ.ศ. 2549 ดร.สามารถ ได้รับผิดชอบดูแลโครงการด้านการจราจรหลายโครงการ ที่สำคัญเช่น โครงการรถเมล์ด่วนพิเศษบีอาร์ที (Bus Rapid Transit หรือ BRT) และยังรับผิดชอบควบคุมดูแลโครงการต่อขยายเส้นทางรถไฟฟ้าบีทีเอสไปยังฝั่งธนบุรี
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 ดร.สามารถ ได้รับเลือกตั้งเป็น ส.ส.ในระบบสัดส่วน กลุ่มที่ 1 ลำดับที่ 2 สังกัด พรรคประชาธิปัตย์ และได้รับเลือกตั้งเป็นประธานคณะกรรมาธิการแก้ไขปัญหาหนี้สินแห่งชาติ สภาผู้แทนราษฎร และในการเลือกตั้งสมาชิกสภาผู้แทนราษฎร พ.ศ. 2554 ดร.สามารถ ลงรับสมัครเลือกตั้งในระบบบัญชีรายชื่อ ลำดับที่ 27 สังกัดพรรคประชาธิปัตย์ และได้รับเลือกตั้งเป็น ส.ส.อีกสมัย
ในปี 2562 เขาได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ ในลำดับที่ 37 แต่ไม่ได้รับเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 นายสามารถได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 13
กรณี บีเอ็มซีรีส์ 7
นายสามารถตกเป็นข่าวฮือฮาเมื่อ นายสมัคร สุนทรเวช และนายดุสิต ศิริวรรณ กล่าวหาในรายการ "สมัคร-ดุสิต คิดตามวัน" ว่านายสามารถ รับสินบนเป็นรถ “บีเอ็ม ซีรีส์ 7” ทำให้นายสามารถฟ้องร้องดำเนินคดีกับนายสมัคร และนายดุสิต ที่ ศาลอาญากรุงเทพใต้ ซึ่งเมื่อวันที่ 12 เมษายน 2550 ศาลชั้นต้นได้พิพากษา ให้จำคุกจำเลยทั้งสอง รวม 4 กระทง ๆ ละ 6 เดือน รวมจำคุกคนละ 24 เดือน โดยไม่รอลงอาญา และให้โฆษณาคำพิพากษาย่อ ในหนังสือพิมพ์ติดต่อกัน เป็นเวลา 3 วัน โดยจำเลยเป็นผู้ออกค่าใช้จ่าย ต่อมา เมื่อวันที่ 25 กันยายน 2551 ศาลอุทธรณ์ได้มีคำพิพากษายืนตามศาลชั้นต้น
ผลงานหนังสือ
ดร.สามารถ ราชพลสิทธิ์ ได้ถ่ายทอดประสบการณ์เกือบ 30 ปี จากการทำงานในแวดวงวิศวกรรมจราจรและขนส่ง ทั้งในและต่างประเทศ รวมถึงช่วงเวลาปีเศษ ในตำแหน่ง รองผู้ว่าราชการกรุงเทพมหานคร ที่รับผิดชอบดูแลการแก้ไขปัญหาจราจร และผลักดันเส้นทาง รถไฟฟ้าบีทีเอส ให้ข้ามไปถึงฝั่งธนบุรี กลายเป็นผลงานเขียนเล่มแรกในชีวิตชื่อ "เปิดปมรถไฟฟ้า ที่คนกรุงเทพฯ ต้องรู้" ประกอบไปด้วยเนื้อหาเกี่ยวกับรถไฟฟ้าในหลากหลายประเด็น
โรงเรียนประชานิเวศน์
ประวัติโรงเรียน
ตามที่กรุงเทพมหานครได้โอนบรรดากิจการทรัพย์สินสิทธิและ ความรับผิดชอบของ สำนักงานปรับปรุงแหล่งเสื่อมโทรมให้แก่การเคหะแห่งชาติตามประกาศของ คณะปฏิวัติ ฉบับที่ 316 ลงวันที่ 13 ธันวาคม 2515 ตั้งแต่วันที่ 13 มีนาคม 2516 แล้วนั้นปรากฏว่า มีโฉนดที่ดิน"ประชานิเวศน์ 1" บางโฉนด ซึ่งรวมอยู่ในบรรดาโฉนดที่ดิน กรุงเทพมหานครได้มอบหมายให้ การเคหะแห่งชาติไปแล้วนั้นเป็นที่ดินที่กันไว้มิได้จำหน่ายเพราะมีโครงการที่จัดสร้าง บริการ สาธารณะต่างๆ เช่น สร้างเป็นย่านการค้า ที่ทำการไปรษณีย์ สวนสาธารณะ ตามที่ประกาศไว้ในระเบียบการจัดสรรที่ดิน ของเทศบาลกรุงเทพมหานครเดิมลงวันที่ 4 กรกฎาคม 2505 ซึ่งโฉนดที่ 62797 เลขที่ 1162 หน้า สำรวจ 7291 ระหว่าง 5-6 น.3 - 3 อ.เนื้อที่ 15 ไร่ 47 วา และที่ดินแปลงนี้ประมาณ 5 ไร่เศษได้ กำหนดให้ ฝ่ายการศึกษาและสวัสดิการสังคมกรุงเทพมหานคร สร้างโรงเรียนประถมศึกษาขึ้นซึ่งในทางกรุงเทพมหานครสร้างโรงเรียนประถมศึกษาขึ้น ซึ่งในทาง กรุงเทพมหานครได้ดำเนินการปลูกสร้างเป็นอาคารแบบ ร.ร.800 เป็นอาคาร 3 ชั้น 12 ห้องเรียนแล้ว เสร็จเมื่อเดือนกันยายนเปิดทำการสอนตั้งแต่ชั้น ป.1-ป.5 รวม 5 ห้องเรียน โดยมี นางเสาวนีย์ คันธาแก้ว เป็นผู้อำนวยการโรงเรียนคนแรก มีนักเรียน 50 คน ครู 5 คน
สัญลักษณ์ประจำโรงเรียน
ตราบ้านไทย -หลวงพ่อบ้านแหลม
-พระบรมรูป พระบาทสมเด็จพระจุลจอมเกล้าเจ้าหัว
รายนามท่านผู้อำนวยการ
= เป็นผู้อำนวยการ โรงเรียนประชานิเวศน์ และ โรงเรียนมัธยมประชานิเวศน์
= เป็นผู้อำนวยการ โรงเรียนประชานิเวศน์
ตำบลบ้านเก่า (อำเภอเมืองกาญจนบุรี)
บ้านเก่า เป็นตำบลในอำเภอเมืองกาญจนบุรี จังหวัดกาญจนบุรี เดิมเป็นหมู่บ้านที่ 4–5, 8–10 ในเขตตำบลจรเข้เผือก แยกออกมาตั้งเป็นตำบลในปี พ.ศ. 2516 แบ่งออกเป็น 15 หมู่บ้าน ใน พ.ศ. 2564 ตำบลนี้มีประชากร 16,158 คน
ภูมิศาสตร์
ตำบลบ้านเก่าตั้งอยู่ในพื้นที่ภูเขาของเทือกเขาตะนาวศรีใกล้กับชายแดนประเทศพม่า คาดกันว่าด่านพุน้ำร้อนจะมีความสำคัญมากขึ้นถ้าแผนโครงการท่าเรือน้ำลึกทวายยังคงดำเนินการต่อ ซึ่งครอบคลุมถึงทางหลวงที่เชื่อมระหว่างกรุงเทพมหานครกับท่าเรือดังกล่าว
ประวัติ
มีหลักฐานทางโบราณคดียุคหินใหม่หลายแห่งพบบนเนินบ้านเก่า โดยพบที่ฝังศพมนุษย์หลายคน และสิ่งประดิษฐ์ที่สร้างขึ้นระหว่าง 200 ถึง 1300 ปีก่อนคริสต์ศักราช ของบางส่วนถูกรักษาในพิพิธภัณฑ์ขนาดเล็กที่หมู่บ้านบ้านเก่า
หมู่บ้าน
ตำบลบ้านเก่าแบ่งการปกครองออกเป็น 15 หมู่บ้าน ดังนี้
องค์กรปกครองส่วนท้องถิ่น
พื้นที่ทั้งหมดของตำบลบริหารโดย องค์การบริหารส่วนตำบลบ้านเก่า
แม็ตต์ ดิลลอน
แม็ตธิว แซมสัน ดิลลอน (Matthew Samson Dillon) เกิดเมื่อวันที่ 18 กุมภาพันธ์ ค.ศ. 1964 เป็นนักแสดงชาวอเมริกันที่เคยได้รับการเสนอชื่อเข้าชิงรางวัลออสการ์ รางวัลลูกโลกทองคำ รางวัลบาฟต้า เขาเริ่มมีผลงานการแสดงตั้งแต่ปลายทศวรรษ 1970 เริ่มโด่งดังในฐานะทีนไอดอลในทศวรรษ 1980 และพัฒนาความสามารถในการแสดง จนได้รับการเสนอชื่อเข้าชิงรางัลออสการ์จากภาพยนตร์เรื่อง Crash
กอบกุล นพอมรบดี
กอบกุล นพอมรบดี (สกุลเดิม ศักดิ์สมบูรณ์) (13 ตุลาคม พ.ศ. 2502 — 27 พฤษภาคม พ.ศ. 2549) อดีตสมาชิกสภาผู้แทนราษฎรจังหวัดราชบุรีหลายสมัยนับตั้งแต่ พ.ศ. 2544-2549 สังกัดพรรคไทยรักไทย และอดีตนายกองค์การบริหารส่วนจังหวัดคนแรกของจังหวัดราชบุรี เป็นลูกพี่ลูกน้องของนายสุวัจน์ ลิปตพัลลภ โดยเป็นบุตรีของกำนันเล็ก ศักดิ์สมบูรณ์ ซึ่งเป็นน้าชายแท้ ๆ ของนายสุวัจน์ กับนางน้ำเงิน ศักดิ์สมบูรณ์ นางกอบกุล มีน้องชายหนึ่งคนได้แก่ นายเกซา ศักดิ์สมบูรณ์ เป็นกรรมการผู้ช่วยรัฐมนตรีใน รัฐบาล พลเอก ประยุทธ์ จันทร์โอชา
นางกอบกุลสมรสกับนายมานิต นพอมรบดี มีบุตรธิดาทั้งหมด 3 คน หนึ่งในนั้นคือ นางสาวกุลวลี นพอมรบดี สมาชิกสภาผู้แทนราษฎรจังหวัดราชบุรี เขต 1 จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 นางกอบกุล ถึงแก่อนิจกรรมจากการถูกคนร้ายลอบยิงด้วยอาวุธปืนระหว่างเดินทางลงพื้นที่พบปะประชาชนในเขตจังหวัดราชบุรี หลังชนะการเลือกตั้งครั้งที่ 3 ในปี พ.ศ. 2549
เส้นทางการเมือง
นางกอบกุล นพอมรบดี เริ่มต้นอาชีพนักการเมืองจากระดับท้องถิ่น โดยได้รับเลือกตั้งให้เป็นสมาชิกสภาจังหวัดราชบุรี เขตอำเภอเมืองเมื่อปี พ.ศ. 2538 ต่อมาในปี พ.ศ. 2540 ได้รับตำแหน่งรองประธานสภาจังหวัด และต่อมาได้รับตำแหน่งนายกองค์การบริหารส่วนจังหวัดราชบุรี และเริ่มเข้าสู่การเมืองระดับชาติครั้งแรกจากการลงสมัครรับเลือกตั้ง ส.ส.ราชบุรี เขต 1 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับการเลือกตั้งเป็น ส.ส. สมัยแรกในนามพรรคชาติพัฒนา ที่ภายหลังได้ยุบรวมเข้ากับพรรคไทยรักไทยในพ.ศ. 2547 ก่อนการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ซึ่งนางกอบกุล นพอมรบดี ลงสมัครรับเลือกตั้งในนามพรรคไทยรักไทยในเขตเลือกตั้งเดิมและได้รับการเลือกตั้งเช่นเดิมเป็นสมัยที่สอง
บทบาทในสภาผู้แทนราษฏร นางกอบกุลเคยได้รับแต่งตั้งเป็นกรรมาธิการในหลายคณะพร้อมดำรงตำแหน่งสำคัญ อาทิได้รับแต่งตั้งเป็นรองประธานกรรมาธิการกิจการเด็ก สตรีและผู้สูงอายุ, ได้รับแต่งตั้งเป็นผู้ช่วยโฆษกคณะกรรมาธิการการตำรวจปี พ.ศ. 2548 และได้รับแต่งตั้งเป็นกรรมาธิการพิจารณาร่าง พ.ร.บ.งบประมาณรายจ่าย พ.ศ. 2549 เป็นต้น
นางกอบกุลนับว่าเป็นเป็น ส.ส.ที่ทำงานหนัก ทุ่มเทและใกล้ชิดประชาชนมากที่สุดคนหนึ่ง ฐานเสียงแน่น เป็นที่รักของประชาชนมากมาย ได้รับเลือกตั้งเป็น ส.ส.ราชบุรีติดต่อกันถึงสามสมัย ครั้งสุดท้ายจากการเลือกตั้งสมาชิกสภาผู้แทนราษฎรไทยเป็นการทั่วไป เมษายน พ.ศ. 2549 เมื่อวันที่ 2 เมษายน ที่ได้รับเลือกตั้งเป็น ส.ส.ราชบุรี เขต 1 ด้วยคะแนน 39,697 คะแนน ก่อนที่ศาลรัฐธรรมนูญจะมีคำวินิจฉัยให้การเลือกตั้งครั้งนี้เป็นโมฆะ
ตำบลป่าซาง (อำเภอเวียงเชียงรุ้ง)
ป่าซาง เป็นหมู่บ้านและตำบลในอำเภอเวียงเชียงรุ้ง จังหวัดเชียงราย แบ่งออกเป็น 16 หมู่บ้าน ใน พ.ศ. 2563 ตำบลนี้มีประชากร 9,836 คน
พ.ศ. 2403
พุทธศักราช 2403 ตรงกับปีคริสต์ศักราช 1860
วันถึงแก่กรรม
4 กุมภาพันธ์ - พระเจ้าอีโวเกอมหาราช พระมหากษัตริย์แห่งราชอาณาจักรปาวันชลิง(ประสูติ 13 มีนาคม พ.ศ 2337)
แฮล ร็อบสัน-คานู
แฮล ร็อบสัน-คานู (เกิด 21 พฤษภาคม 1989) นักฟุตบอล​ชาวเวลส์​เชื้อสายไนจีเรีย ตำแหน่งกองกลางหรือกองหน้า เคยเล่นให้กับสโมสรเรดิงและเวสต์บรอมมิช อัลเบียน ในพรีเมียร์ลีก และเป็นหนึ่งในนักฟุตบอลทีมชาติเวลส์​ชุดที่เข้าถึงรอบรองชนะเลิศฟุตบอลชิงแชมป์แห่งชาติยุโรป 2016 ที่ประเทศฝรั่งเศส​
ร็อบสัน-คานู เริ่มต้นการเป็นนักฟุตบอลเมื่อเข้ามาอยู่ในศูนย์ฝึกเยาวชนของสโมสรอาร์เซนอล และย้ายไปศูนย์ฝึกเยาวชนของสโมสรเรดิงเมื่ออายุได้ 15 ปี ก่อนที่จะได้รับสัญญาเป็นนักฟุตบอลอาชีพจากสโมสรเรดิงเมื่อปี 2007 โดยเขาถูกส่งไปหาประสบการณ์ในทีมชุดใหญ่กับสโมสรฟุตบอล เซาท์เอนด์ยูไนเต็ด และ สวินดันทาวน์ ในระดับลีกวันด้วยสัญญายืมตัว
ปี ค.ศ. 2009 ร็อบสัน-คานู ได้ลงเล่นในทีมชุดใหญ่ของเรดิงเป็นครั้งแรกด้วยการเป็นผู้เล่นตัวสำรอง ก่อนที่จะยึดตำแหน่งในทีมเอาไว้ได้ และกลายมาเป็นผู้เล่นคนสำคัญของสโมสร โดยเขาพาสโมสรคว้าแชมป์ฟุตบอลลีกแชมเปียนชิป ได้ในฤดูกาล 2011–12 และได้ลงเล่นในพรีเมียร์ลีกเป็นครั้งแรก ในฤดูกาล 2012–2013 ในปัจจุบันแฮล ร็อบสัน-คานู จัดเป็นหนึ่งในผู้เล่นของเรดิงที่ลงสนามให้สโมสรมากที่สุดคนหนึ่ง เมื่อลงเล่นในลีกเกินกว่า 190 นัด
โดยแฮล ร็อบสัน-คานู เล่นในระดับชาติครั้งแรกให้กับทีมชาติอังกฤษที่เป็นแผ่นดินเกิด โดยลงเล่นในระดับเยาวชนอายุไม่เกิน 19 ปี และเยาวชนอายุไม่เกิน 20 ปี ก่อนจะเปลี่ยนมาเล่นให้กับทีมชาติเวลส์ ในปี ค.ศ. 2010 ในระดับเยาวชนอายุไม่เกิน 21 ปี และติดทีมชาติเวลส์ชุดใหญ่ในยุคของจอห์น โตแช็ค รวมถึงเป็นผู้เล่นทีมชาติเวลส์ชุดฟุตบอลชิงแชมป์แห่งชาติยุโรป 2016
ประวัติ
แฮล ร็อบสัน-คานู เกิดที่ย่านแอ็กตัน เขตอีลิ่งในเกรเทอร์ลอนดอน ประเทศอังกฤษ มีบิดาเป็นชาวไนจีเรีย และมารดามีเชื้อสายเวลส์ เขาได้เข้าสู่ศูนย์ฝึกเยาวชนของสโมสรฟุตบอลอาร์เซนอล เมื่ออายุได้ 10 ปี และอยู่ที่นั่นจนถึงอายุ 15 ก่อนจะย้ายเข้ามาสู่ศูนย์ฝึกเยาวชนของสโมสรเรดิง ตามคำชักชวนของเบรนดัน ร็อดเจอส์ ที่ขณะนั้นเป็นผู้จัดการทีมชุดเยาวชนของเรดิง
เซาท์เอนด์ยูไนเต็ด
ฤดูกาล 2007–08 หลังจากจบหลักสูตรในศูนย์ฝึกเยาวชนของเรดิง แฮล ร็อบสัน-คานู ได้รับสัญญาในฐานะนักฟุตบอลอาชีพเป็นครั้งแรกในเดือนกรกฎาคม ค.ศ. 2007 ในยุคที่มี สตีฟ คอปเพลล์ อดีตกองกลางทีมชาติอังกฤษ เป็นผู้จัดการทีมในขณะนั้น ก่อนที่ในเดือนมกราคม ค.ศ. 2008 เขาจะถูกส่งตัวไปหาประสบการณ์ในการลงเล่นให้กับทีมชุดใหญ่ โดยเขาย้ายไปเล่นให้กับ สโมสรฟุตบอลเซาท์เอนด์ยูไนเต็ด ในระดับลีกวันด้วยสัญญายืมตัวจนจบฤดูกาล
ร็อบสัน-คานู ลงสนามในฐานะนักฟุตบอลอาชีพเป็นครั้งแรกในการแข่งขันลีกวัน นัดที่บุกไปเสมอกับ เลย์ตันออเรียนต์ 2–2 ที่สนามบริสเบนโรด เมื่อวันที่ 2 กุมภาพันธ์ ค.ศ. 2008 โดยถูกส่งลงมาเป็นตัวสำรอง และมายิงประตูแรกในอาชีพค้าแข้งได้ ในนัดที่เปิดบ้านเสมอกับสโมสรนอตทิงแฮมฟอเรสต์ 1–1 ที่สนามรูตส์ฮอลล์ โดยในฤดูกาลแรก เขายิงเพิ่มได้อีก 2 ประตูในนัดที่แข่งกับสโมสร ฮัดเดอร์สฟีลด์ทาวน์ และสโมสรสวอนซีซิตี ก่อนจะกลับต้นสังกัดด้วยผลงานการลงสนาม 8 นัด ยิงไป 3 ประตูในลีกวัน
ฤดูกาล 2008–09 ร็อบสัน-คานู กลับมาเล่นให้สโมสรเซาท์เอนด์ยูไนเต็ด อีกครั้งด้วยสัญญายืมตัวเป็นระยะเวลา 3 เดือน โดยลงสนามในลีกวันไป 14 นัด ยิงได้ 2 ประตู ก่อนจะหมดสัญญายืมตัวและกลับต้นสังกัดอีกครั้งหนึ่ง
สวินดันทาวน์
เดือนมกราคม ค.ศ. 2009 ร็อบสัน-คานู ย้ายมาเล่นในลีกวันกับสโมสรสวินดันทาวน์ด้วยสัญญายืมตัว โดยเขาลงสนามให้กับสวินดันทาวน์นัดแรกในการแข่งขันลีกวันนัดที่เปิดบ้านเอาชนะสโมสร วอลซอลล์ ไป 3–2 ที่สนามเคาน์ตีกราวน์ และเป็นผู้เล่นคนสำคัญที่ลงสนามอย่างต่อเนื่องและสร้างผลงานได้อย่างโดดเด่น ด้วยการยิงประตูใส่สโมสร สกันทอร์ปยูไนเต็ด, เชลต์นัมทาวน์, โคลชิสเตอร์ยูไนเต็ด และยังยิงประตูใส่ต้นสังกัดเก่าอย่าง เซาท์เอนด์ยูไนเต็ด
เรดิง
ฤดูกาล 2009–10 เบรนดัน ร็อดเจอส์ อดีตผู้จัดการทีมชุดเยาวชนของเรดิงที่เคยร่วมงานกับแฮล ร็อบสัน-คานู สมัยยังเป็นนักเตะเยาวชน ได้ก้าวขึ้นมาเป็นผู้จัดการทีมชุดใหญ่ และได้ให้โอกาสเขาลงสนามให้กับทีมชุดใหญ่ของสโมสรเป็นครั้งแรกเมื่อวันที่ 8 สิงหาคม ค.ศ. 2009 ในการแข่งขันฟุตบอลลีกแชมเปียนชิป นัดที่เปิดบ้านเสมอกับสโมสรนอตทิงแฮมฟอเรสต์ 0–0 ที่สนามมาเดย์สกี โดยในฤดูกาลแรกในทีมชุดใหญ่ของเรดิง เขาได้ลงสนามในฐานะตัวสำรองเป็นส่วนมาก และได้ลงสนามในลีกรวม 17 นัด และเอฟเอคัพ 1 นัด
ฤดูกาลต่อมา ร็อบสัน-คานู พัฒนาฟอร์มการเล่นของตัวเองจนสามารถยึดตำแหน่งตัวจริงภายในทีม และยิงประตูแรกให้กับเรดิงได้ในการแข่งขันฟุตบอลคาร์ลิงคัพ กับสโมสร นอร์ทแฮมป์ตัน ทาวน์ เมื่อวันที่ 24 สิงหาคม ค.ศ.2010 ต่อมาเขายิงประตูแรกในลีกได้ในชัยชนะ 3–0 เหนือสโมสรฟุตบอลบาร์นสลีย์ ก่อนจะยิงในลีกเพิ่มได้อีก 4 ประตู และพาสโมสรจบฤดูกาลด้วยอันดับที่ 5 ซึ่งอยู่ในพื้นที่เพลย์ออฟเพื่อเลื่อนชั้นสู่พรีเมียร์ลีก โดยในการแข่งขันเพลย์ออฟรอบชิงชนะเลิศ เรดิงต้องพบกับความผิดหวังเพราะต้องพ่ายแพ้ให้แก่สโมสรฟุตบอลสวอนซีซิตี
ฤดูกาล 2011–12 สโมสรภายใต้การคุมทีมของ ไบรอัน แม็คเดอร์ม็อต ได้ขายกองหน้าตัวเป้าของทีมอย่างเชน ลอง ออกไป ทำให้ร็อบสัน-คานู ต้องถูกปรับเปลี่ยนให้มาเล่นเป็นกองหน้าแทนในช่วงแรก ก่อนจะกลับมาเล่นในตำแหน่งปีกเช่นเดิม โดยเขาลงสนามในลีกฤดูกาลนี้ถึง 35 นัด ยิงในลีกได้ 4 ประตู และช่วยให้สโมสรคว้าแชมป์ฟุตบอลลีกแชมเปียนชิป พร้อมกับเลื่อนชั้นขึ้นสู่พรีเมียร์ลีกได้สำเร็จ
วันที่ 18 สิงหาคม ค.ศ.2012 ร็อบสัน-คานู ลงเล่นพรีเมียร์ลีกเป็นครั้งแรก ในนัดที่เสมอกับสโมสรฟุตบอลสโตกซิตี 1–1 ก่อนที่จะยิงประตูแรกในระดับพรีเมียร์ลีกได้เมื่อวันที่ 16 กันยายน ค.ศ.2012 ในนัดที่แพ้สโมสรทอตนัมฮอตสเปอร์ 1–3  ที่สนามมาเดจสกี สเตเดียม และเป็นที่จดจำของแฟนบอลจากการยิงลูกวอลเลย์ด้วยเท้าซ้าย ผ่านมืออันเนอส์ ลินเนอกา ให้เรดิงขึ้นนำสโมสรแมนเชสเตอร์ยูไนเต็ด ก่อนที่จะแพ้ไป 3–4 และยิงคนเดียว 2 ประตูช่วยให้ต้นสังกัดบุกไปชนะสโมสรฟุตบอลฟูแลม ถึงสนามเครเวนคอตทิจ โดยฤดูกาลนี้เขายิงประตูในพรีเมียร์ลีกได้รวม 7 ประตู ซึ่งเป็นฤดูกาลที่เขายิงประตูในลีกได้มากที่สุด และยังได้รับการโหวตให้เป็นผู้เล่นยอดเยี่ยมประจำปีของสโมสร ลำดับที่ 3 อย่างไรก็ตามฟอร์มการเล่นของเขาไม่อาจช่วยให้สโมสรรอดพ้นจากการตกชั้นได้
เดือนกรกฎาคม ค.ศ.2013 หลังจากเรดิง ตกชั้นจากพรีเมียร์ลีก ร็อบสัน-คานู ได้ต่อสัญญากับสโมสรออกไปถึงเดือนมิถุนายน ค.ศ.2016
เวสต์บรอมมิช อัลเบี้ยน
วันที่ 31 สิงหาคม 2016 ร็อบสัน-คานู ได้เซ็นสัญญาสองปีกับทีม เวสต์บรอมมิช อัลเบี้ยน เขาได้ลงสนาม พรีเมียร์ลีก ฤดูกาล 2016–17 นัดแรกในนัดที่ชนะ สโมสรฟุตบอลเซาแทมป์ตัน 2-1 โดยเขายิงประตูแรกและทำแอสซิสต์แรกในนัดเดียวกันอีกด้วย และในเกมต่อมาเขาก็ทำแอสซิสต์ให้กับเจมส์ มอร์ริสัน ทำประตูขึ้นนำสโมสรฟุตบอลฮัลล์ซิตีก่อนที่จบเกมจะเสมอกัน 1-1
มาริโอ โลเปซ
มาริโอ โลเปซ จูเนียร์ (Mario Lopez Jr.; เกิดวันที่ 10 ตุลาคม ค.ศ. 1973) เป็นนักแสดงและพิธีกรชาวอเมริกันที่มีผลงานซีรีส์ทางโทรทัศน์และภาพยนตร์รวมถึงละครบรอดเวย์หลายเรื่อง เขาเป็นที่รู้จักดีในบท เอ.ซี. สเลเตอร์ ในละครซิตคอมเรื่อง Saved By The Bell 1973
กระจุกดาวผีเสื้อ
กระจุกดาวผีเสื้อ (Butterfly Cluster) มีชื่ออย่างอื่นว่า เมซีเย 6 หรือ เอ็ม6, และ เอ็นจีซี 6405 เป็นกระจุกดาวเปิดของดาวฤกษ์ที่ตั้งอยู่ในกลุ่มดาวแมงป่อง ได้ชื่อมาจากความคล้ายคลึงกับรูปร่างผีเสื้อ
กระจุกดาวผีเสื้ออยู่ห่างจากโลกประมาณ 1,601 ปีแสง นักดาราศาสตร์คนแรกที่บันทึกถึงกระจุกดาวผีเสื้อคือ โจวันนี บัตติสตา โอดีเยร์นา ใน ค.ศ. 1654 แต่โรเบิร์ต เบิร์นแฮม จูเนียร์ ได้เสนอว่าทอเลมี นักดาราศาสตร์ในศตวรรษที่ 1 อาจจะได้เห็นด้วยตาเปล่า ในขณะที่สังเกตกระจุกทอเลมี (เอ็ม7) ของเพื่อนบ้าน ต่อมาชาร์ล เมซีเย ได้จัดอยู่ในหมวดหมู่กระจุกในชื่อ เอ็ม6 ใน ค.ศ. 1764
เจ้าชายอเล็กซานเดอร์แห่งยูโกสลาเวีย (พ.ศ. 2467–2559)
เจ้าชายอเล็กซานเดอร์แห่งยูโกสลาเวีย (Prince Alexander of Yugoslavia (1924–2016)) ประสูติเมื่อวันที่ 13 สิงหาคม 2467 ณ ประเทศอังกฤษ ประเทศเซอร์เบีย เป็นพระโอรสพระองค์ใหญ่ใน เจ้าชายพอลแห่งยูโกสลาเวีย กับ เจ้าหญิงโอลกาแห่งกรีซและเดนมาร์ก เป็นพระนัดดาใน เจ้าชายนิโคลัสแห่งกรีซและเดนมาร์ก พระราชปนัดดาใน พระเจ้าจอร์จที่ 1 แห่งกรีซ เป็นพระภาคิไนยใน เจ้าหญิงเอลิซาเบธแห่งกรีซและเดนมาร์ก และ เจ้าหญิงมารีนา ดัชเชสแห่งเคนต์ เป็นพระญาติชั้นที่ 1 ใน เจ้าชายเอ็ดเวิร์ด ดยุกแห่งเคนต์ เจ้าหญิงอเล็กซานดรา เดอะออนะระเบิล เลดีโอกิลวี เจ้าชายไมเคิลแห่งเคนต์
เสกสมรส
เจ้าชายอเล็กซานเดอร์แห่งยูโกสลาเวีย (2467-2559) ทรงเสกสมรสครั้งแรกกับ เจ้าหญิงมาเรีย ปีอาแห่งบูร์บง-ปาร์มา พระราชธิดาใน พระเจ้าอุมแบร์โตที่ 2 ซึ่งทรงล่องเรือยอร์ช ของเฟรเดอริกาแห่งฮาโนเวอร์ สมเด็จพระราชินีแห่งกรีซ ในวันที่ 22 สิงหาคม พ.ศ. 2497 ก่อนจะสมรสกันในไม่กี่ปีถัดมา โดยเจ้าหญิงมาเรีย ปีอา รับพระราชทานพระอิสริยยศเป็น เจ้าหญิงแห่งยูโกสลาเวีย พระชายา มีพระบุตรดังนี้
ก่อนจะทรงหย่ากันในปี พ.ศ. 2510 ซึ่งอดีตพระชายาได้เสกสมรสใหม่กับ เจ้าชายมิเชลแห่งบูร์บง-ปาร์มา พระอนุชาใน สมเด็จพระราชินีแอนน์แห่งโรมาเนีย ส่วนพระองค์นั้นเสกสมรสใหม่กับ เจ้าหญิงบาร์บาราแห่งลิกเตนสไตน์ พระญาติชั้นที่ 2 ใน เจ้าชายฮันส์-อาดัมที่ 2 แห่งลิกเตนสไตน์ เมื่อวันที่ 2 พฤศจิกายน 2516 โดยพิธีนั้นจัดขึ้นที่ ปารีส ทั้ง 2 มีพระโอรสร่วมกันเพียงพระองค์เดียวคือ